GC-1

GC-1 er en vei på den spanske øya Gran Canaria, med en lengde på 77,5 km. Veien går mellom byen Las Palmas i Nord som motortrafikkvei (Autovia) til Gran Canaria internasjonale lufthavn, og videre som motorvei (Autopista) forbi turistsentrene i Maspalomas, Puerto Rico til Puerto de Mogán i Sør, hovedsakelig langs Øst- og Sør-kysten av den runde øya, og representerer den raskeste måten å komme seg fra Nord til Sør. Noen kilometer gjennom byen er ikke motorvei. Sammen med GC-2 og «omkjøringsveien i Las Palmas» (GC-3) er den en av de viktigste veiene på Gran Canaria.

Den største delen, 68,2 km, består av motorveien Autopista del Sur de Gran Canaria, den er den nest lengste motorveien på Kanariøyene. Fartsgrensen på GC-1 som autovia er 100 km/t og som autopista 120 km/t. 

Den første delstrekningen mellom Las Palmas og flyplassen Gando ble tatt i bruk 3. Februar 1975. Siden 25. mars 2013 er også strekningen mellom Puerto Rico og Puerto de Mogán åpnet. For den 6,3 km lange forlengelsen var nesten 112 millioner euro nødvendig. Den har tre broer og fire tunnelpar, samt tre nye avkjørsler.

Trasé

Referanser 

Gran Canaria
Byggverk på Kanariøyene
Veier i Spania